ai4bharat/Pralekha huggingface dataset:
హోం మంత్రిత్వ శాఖ
సంస్థలో కోవిడ్-19 ఉద్యోగిని గుర్తిస్తే కంపెనీ సీఈఓపై చట్టపరమైన బాధ్యతకు సంబంధించి
పరిశ్రమ సంఘాలలోని నెలకొన్న తప్పుడు అవగాహనలపై స్పష్టతనిచ్చిన కేంద్ర హోం శాఖ
-కంటైన్మెంట్ జోన్ల వెలుపల ఉండే ప్రాంతాల్లో సంస్థలు పనిచేయడానికి ఇప్పటికే అనుమతులిచ్చామని.. మళ్లీ అధికారుల నుండి ప్రత్యేక / తాజా అనుమతులు అవసరం
లేదని వెల్లడి
కోవిడ్-19 ఏకీకృత సవరించిన మార్గదర్శకాల నుంచి కొన్ని రకాల కార్యకలాపాలకు మినహాయింపును ఇస్తూ ఈ నెల 15న  హోం వ్యవహారాల మంత్రిత్వ శాఖ  తాజాగా ఉత్తర్వులు జారీ చేసింది. హాట్ స్పాట్స్ / కంటైన్మెంట్ జోన్లలో చేర్చని కొన్ని ప్రాంతాలకు ఈ మార్గదర్శకాలను జారీ చేశారు.

ఈ మార్గదర్శకాలతో పాటు, పని ప్రదేశాలు, కార్యాలయాలు, కర్మాగారాలు మరియు ఇతర సంస్థలను అనుసరించాల్సిన సామాజిక దూరం, పరిశుభ్రత చర్యలకు సంబంధించి కోవిడ్-19 నిర్వహణ మరియు ప్రామాణిక నిర్వహణ విధానం కోసం జాతీయ ఆదేశాలు జారీ చేయడమైంది. పని ప్రదేశాలు, పారిశ్రామిక మరియు వాణిజ్య సంస్థలు ఈ మార్గదర్శకాలను తప్పక పాటించాల్సిన అవసరం ఉంది. అలాగే ఆరోగ్య మరియు కుటుంబ సంక్షేమ మంత్రిత్వ శాఖ  నోటిఫై చేసిన ప్రామాణిక ఆరోగ్య ప్రోటోకాల్లను కూడా తప్పక పాటించాల్సి ఉంటుంది.
అవాస్తవాలతో కొత్త భయాలు..
వివిధ మార్గదర్శకాలకు సంబంధించి కొన్ని తప్పుడు వ్యాఖ్యానాల కారణంగా పలు కంపెనీలు తయారీ సంస్థలు మీడియా వివిధ రకాల భయాలను లేవనెత్తుతున్నాయి. వీటిలో కొన్ని ఇలా ఉన్నాయి.
- కర్మాగారంలో కోవిడ్-19 సంక్రమించిన ఉద్యోగి ఉన్నట్టుగా తేలితే సదరు సంస్థ సీఈవోకు జైలు శిక్షతో పాటు రాష్ట్రాలు చట్టపరమైన చర్యలు తీసుకోవచ్చని, అటువంటి పరిస్థితిలో, ఫ్యాక్టరీ యొక్క ప్రాంగణం కూడా 3 నెలలు మూసివేయబడుతుంది.
- కోవిడ్ నియంత్రణ దిశగా ముందు జాగ్రత్త చర్యలను పాటించకపోతే, ఫ్యాక్టరీని 2 రోజులు మూసివేయవచ్చు, రక్షణ చర్యలను పూర్తి స్థాయిలో చేపట్టిన తరువాత తిరిగి ప్రారంభించడానికి అనుమతించవచ్చు. అయితే ఏకీకృత సవరించిన మార్గదర్శకాలలో అటువంటి నిబంధనలేవి లేవని మరియు దీనికి సంబంధించిన ఊహాజనిత భయాలకు కూడా ఎటువంటి ఆధారం లేదని సర్కారు స్పష్టం చేసింది. 24.03.2020వ తేదీన జారీ చేసిన గత మార్గదర్శకాల ప్రకారం అనుమతించబడిన మునుపటి కార్యకలాపాలన్నింటిలోని వివిధ అంశాలను పరిగణనలోకి తీసుకుంటూ అదనంగా అనుమతించబడిన కొన్ని కొత్త కార్యకలాపాలతో 15.04.2020న తాజాగా ఏకీకృత సవరించిన మార్గదర్శకాలు జారీ చేయడమైందని తెలిపింది. అయితే ఏకీకృత సవరించిన మార్గదర్శకాలు ఇంతకుముందు అందించిన మినహాయింపులను ఏమాత్రం కుదించవని తెలిపింది. కంటైన్మెంట్ జోన్ పరిధిలోకి వస్తే తప్ప మినహాయింపులను కుదించరు. కంటైనర్ జోన్ల వెలుపల ఉండే వివిధ పరిశ్రమలు పని చేసేలా 15.04.2020కి ముందే తగిన అనుమతులు జారీ చేయడమైందని. ఇక ఇప్పడు దీనికి సంబంధించి అధికారుల నుండి ప్రత్యేక/ తాజా అనుమతులు అవసరం లేదని ప్రభుత్వం స్పష్టం చేసింది. సామాజిక దూరంతో పాటు కరోనా నివారణకు సంబందించిన ఎస్ఓపికి అనుగుణంగా చర్యలుండాలని నొక్కి చెప్పింది. లాక్డౌన్ సమయంలో అనుమతించబడిన వివిధ కార్యకలాపాలను తిరిగి ప్రారంభించడానికి తాజాగా లైసెన్స్ లేదా చట్టబద్ధమైన అనుమతి అవసరం లేదని నొక్కి చెప్పబడింది.
సంబంధితిలకు అవగాహన కల్పించాలి..
కోవిడ్-19 అంటువ్యాధి వ్యాప్తి చెందకుండా ఉండేలా పారిశ్రామిక క్షేత్ర సంస్థలు, క్షేత్ర కార్యాలయాలు లాక్డౌన్ చర్యల యొక్క మార్గదర్శకాలను వారికి తెలియజేయాలంటూ అన్ని రాష్ట్రాలు కేంద్ర పాలిత ప్రాంతాల వారికి కేంద్ర హోం మంత్రిత్వ శాఖ తాజాగా ఒక వర్తమానాన్ని పంపింది. ఏదైనా తయారీ / వాణిజ్య సంస్థల యాజమాన్యాలను వేధించేలా వీటిని ఎట్టి పరిస్థితులలోనూ దుర్వినియోగం కాకుండా చూడాలని హోం శాఖ ఆదేశించింది.
రాష్ట్రాలకు అధికారిక కమ్యూనికేషన్ చూడటానికి ఇక్కడ క్లిక్ చేయండి
(Visitor Counter : 161
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
కోవిడ్ - 19 నివారణకు, నియంత్రణకు భారత్ ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి అనేక ముందస్తు జాగ్రత్త చర్యలు తీసుకుంటోంది. ఈ చర్యలను అత్యున్నత స్థాయిలో క్రమం తప్పకుండా సమీక్షిస్తూ నిశితంగా పరిశీలిస్తోంది.
ఇప్పటివరకూ 45,299 మంది బాధితులు కోవిడ్ - 19 నుంచి కోలుకున్నారు. గడిచిన 24 గంటల్లో 3,002 మంది కోవిడ్ - 19 బాధితులు కోలుకోగా వ్యాధి బారి నుంచి అలా బైటపడుతున్న వారి శాతం క్రమంగా మెరుగుపడుతోంది. ప్రస్తుతం కోలుకుంటున్నవారి శాతం 40.32% గా నమోదైంది.
ప్రస్తుతం భారతదేశంలో 63,624 మంది కోవిడ్ బాధితులు చికిత్స పొందుతూ ఉన్నారు. వీరంతా వైద్య పర్యవేక్షణలో ఉన్నారు. చికిత్స పొందుతున్నవారిలో సుమారు 2.94% మంది అత్యవసర చికిత్సా విభాగం  లో ఉన్నారు.
ప్రపంచవ్యాప్తంగా వైరస్ సోకిన వారిలో మృతులు 6.65% ఉండగా భారత్ లో మాత్రం 3.06% గా నమోదైంది. సకాలంలో బాధితులను గుర్తించటంలోనూ, తగిన చికిత్స అందించటంలోనూ మనం చేస్తున్న కృషికి ఇది అద్దం పడుతున్నది.
మృతుల సమాచారాన్ని విశ్లేషించినప్పుడు వారిలో 64% మంది పురుషులు, 36% మంది స్త్రీలు ఉన్నట్టు తేలింది. వయోవర్గాల వారీగా చూస్తే 15 ఏళలోపు వారు 0.5% శాతం, 15-30 ఏళ్ళ మధ్య వారు 2.5% ఉండగా 30-45 ఏళ్ళ మధ్య వయసున్న వారు 11.4% ఉన్నారు. 45-60 ఏళ్ళ వయోవర్గం బాధితులలో 35.1% చనిపోగా 60 ఏళ్ళు పైబడిన వారిలో కరోనా బాధితులలో అత్యధికంగా 50.5% మంది చనిపోయారు. పైగా మృతులలో 73% మంది దీర్ఘకాల రుగ్మతల బాధితులే కావటం కూడా గుర్తించారు. అందుకే 60 ఏళ్ళు పైబడిన దీర్ఘకాల వ్యాధిగ్రస్తులు కోవిడ్ -19 బారిన పడే అవకాశం చాలా ఎక్కువహా ఉన్నవారుగా తేలింది
అందుకే కోవిడ్ పట్ల సామాజిక అవగాహన కల్పించటం, దానికి తగినవిధంగా నడుచుకోవాల్సిన అవసరాన్ని గుర్తించటం ద్వారా ఈ వ్యాధి విస్తరించకుండా చూడగలిగే ముఖ్యమైన మార్గమని తేలింది. వ్యక్తిగత పరిశుభ్రత, చేతుల పరిశుభ్రత, ఊపిరి తీసుకునే సమయంలో పాటించాల్సిన నియమాలు, పరిసరాల శుభ్రత మీద ప్రధానంగా దృష్టి సారించాల్సి ఉంది. బహిరంగ ప్రదేశాలలో ముఖాన్ని కప్పుకోవటం, మాస్కుల వాడకం, భౌతిక దూరం పాటించటం లాంటి జాగ్రత్తలు తీసుకోవాలి. పెద్ద సంఖ్యలో గుమికూడటం తగదు. వ్యాధి సోకే అవకాశాలు ఎక్కువగా ఉన్న వయోవర్గం వారు, దీర్ఘకాల రోగాల బాధితులు వైద్య చికిత్స లేదా అత్యవసర పరిస్థితుల్లో తప్ప బైటికి రాకుండా ఇంట్లోనే ఉండటం తప్పనిసరి.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవఇనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టొల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
(Visitor Counter : 168
రక్షణ మంత్రిత్వ శాఖ
ప్రాథమిక ఆరోగ్య సంరక్షణ నిపుణులకు కోవిడ్-19 నుంచి రక్షణ కోసం
ముఖ రక్షక కవచాలు, పరిశుభ్రత చాంబర్లు రూపొందించిన డీఆర్డీవో
కోవిడ్-19 ప్రపంచ మహమ్మారి నిర్మూలన కృషిలో భాగంగా రక్షణ పరిశోధన-అభివృద్ధి సంస్థ-డీఆర్డీవో త్వరితగతిన సరికొత్త ఉత్పత్తుల రూపకల్పనకు శాస్త్రీయ మార్గంలో శ్రమిస్తోంది. ఆ మేరకు ఉత్పత్తి పరిమాణం పెంచడానికి పరిశ్రమ భాగస్వాములతో సంయుక్తంగా ముందుకు సాగుతోంది.
వ్యక్తిగత శుభ్రత ఉపకరణం 
ఈ మేరకు సంస్థ పరిధిలో అహ్మద్నగర్లోగల ‘వాహన పరిశోధన-అభివృద్ధి విభాగం’  ప్రయోగశాల ‘సంపూర్ణ శరీర శుభ్రత ఉపకరణం’  రూపొందించింది. ఇందులోనుంచి ఒక్కొక్కరు వంతున నడిచి వెళితే... శరీర మలినాల తొలగింపు ప్రక్రియ పూర్తవుతుంది. శానిటైజర్, సబ్బు సదుపాయంగల ఈ చాంబర్ను ఎక్కడికైనా తీసుకెళ్లొచ్చు. ఇందులోనికి ప్రవేశించేటపుడు కాలితో ఒక పెడల్ను తొక్కితే వారిపై హైపో సోడియం క్లోరైడ్ ద్రవం 25 సెకన్లపాటు పొగమంచులా పడి, వెంటనే ఆగిపోతుంది. అయితే, ఇందులోకి కళ్లుమూసుకుని లేదా రక్షణ ధరించి ప్రవేశించాలి. దీనిపై అమర్చిన ట్యాంకులోగల 700 లీటర్ల ద్రవంతో 650 మందికి వ్యక్తిగత పరిశుభ్రత లభిస్తుంది. ఈ ఉపకరణం రూపకల్పనలో ఘజియాబాద్లోని మెజర్స్ డి.హెచ్.లిమిటెడ్ సహకరించగా కేవలం నాలుగు రోజుల్లోనే ఇది సిద్ధమైంది.
సంపూర్ణ ముఖరక్షక కవచం 
ఇక కోవిడ్-19 రోగులకు వైద్యసేవలందించే ఆరోగ్య సంరక్షణ నిపుణులకు రక్షణ కోసం హైదరాబాద్లోని రీసెర్చి సెంటర్ ఇమారత్ , చండీగఢ్లోని టెర్మినల్ బాలిస్టిక్స్ రీసెర్చి లేబొరేటరీ  సంపూర్ణ ముఖరక్షక కవచం  రూపొందించాయి. ఇది అత్యంత తేలికగా ఉండి, ఎక్కువసేపు ధరించగలిగేలా ఉంటుంది. దీని తయారీలో వాడిన థర్మోప్లాస్టిక్ను జొన్న లేదా చెరకు పిప్పినుంచి తీసిన పిండిపదార్థంతో రూపొందించారు. అందువల్ల ఇది వాడి పారేశాక త్వరగా భూమిలో కలసిపోతుంది.
(Visitor Counter : 126
ఆర్థిక మంత్రిత్వ శాఖ
కోవిడ్-19 పరిణామాల నేపథ్యంలో జిఎస్ టి చెల్లింపుదారులకు సహాయం : సిబిఐసి
ప్రస్తుతం కోవిడ్-19 కారణంగా దేశంలో నెలకొన్న పరిస్థితుల కారణంగా జిఎస్ టి పన్ను చెల్లింపుదారులకు అవసరమైన సహాయం అందించేందుకు పూర్తిగా కట్టుబడి ఉన్నట్టు కేంద్ర పరోక్ష పన్నులు, కస్టమ్స్ బోర్డు  ప్రకటించింది.
2020 మార్చి 30 నుంచి తాము రూ.5,575 కోట్ల విలువ గల 12,923 రిఫండ్ దరఖాస్తులను ప్రాసెస్ చేసినట్టు తెలిపింది. గత వారం రోజుల వ్యవధిలోనే రూ.3854 కోట్ల విలువ గల 7873 దరఖాస్తులు ప్రాసెస్ చేసినట్టు వివరించింది.
జిఎస్ టి రిటర్న్ లు దాఖలు చేసిన వారికి సత్వరం ఐటిసి రిఫండ్ లు అందించేందుకు, అసంపూర్తి సమాచారం ఉన్న రిటర్న్ లు మాత్రం ప్రాసెస్ చేయకుండా ఉంచేందుకు 31.03.2020 తేదీ నాటి 133 సర్కులర్ పరిధిలో తీసుకున్న వాణిజ్య, వ్యాపార మిత్ర చర్యలను కోవిడ్-19 వంటి సంక్షోభ సమయంలో పన్ను చెల్లింపుదారులను ఇబ్బంది పెట్టే చర్యలుగా సోషల్ మీడియాలోను, ఇతర మీడియాలోను తప్పుడు ప్రచారం జరిగిందని సిబిఐసి తెలిపింది.
14.03.2020న జరిగిన జిఎస్ టి కౌన్సిల్ 39వ సమావేశంలో ఆమోదించిన మేరకు అమలులోకి వచ్చిన నిబంధనల పరిధిలోనే నకిలీ ఐటిసి క్లెయిమ్ లు ప్రాసెస్ చేయకుండా, నిజాయతీతో పన్నులు చెల్లించిన వారికి ఐటిసి రిఫండ్ లలో ఎలాంటి ఇబ్బందులు తలెత్తకుండా చర్యలు తీసుకున్నట్టు వివరించింది. పన్ను చెల్లింపుదారులు సహా విభిన్న వర్గాలు ఆ విషయం జిఎస్ టిసికి తెలియచేశారని పేర్కొంది. వాస్తవానికి రిఫండ్ క్లెయిమ్ లు ప్రాసెస్ చేయడంలో భాగంగా సేవలు లేదా కొన్ని వర్గీకరణల్లోకి వచ్చే పెట్టుబడి వస్తువులపై క్రెడిట్ ఉపయోగించుకున్నారా లేదా అనేది తనిఖీ చేయడానికి చాలా సమయం పడుతూ ఉంటుందని గుర్తించినట్టు తెలిపింది.
ఈ గణాంకాలన్నీ క్లెయిమ్ ప్రాసెస్ చేసే సమయానికే సమర్పించడంలో వాణిజ్య వర్గాల ఇబ్బందిని, అందుకు చాలా సమయం పడుతుందని, ఆ నిబంధనకు కట్టుబడేందుకు అయ్యే వ్యయాలు కూడా పెరిగిపోతాయన్న అంశాలన్నింటినీ పరిగణనలోకి తీసుకుని వర్గీకరణ కోడ్ ప్రకటన కూడా దరఖాస్తులో భాగంగా చేయాలని జిఎస్ టి కౌన్సిల్ నిర్ణయించిందని సిబిఐసి తెలిపింది. అలాగే ఎగుమతిదారుల రిఫండ్ క్లెయిమ్ ల సత్వర పరిష్కారానికి వీలుగా పన్ను కాలపరిమితులను విభిన్న ఆర్థిక సంవత్సరాల్లో గుది గుచ్చడానికి కూడా అనుమతించాలని అదే సమావేశంలో జిఎస్ టి కౌన్సిల్ నిర్ణయించిందని సిబిఐసి తెలిపింది. 2020 మార్చి 31వ తేదీ తర్వాత వచ్చిన దరఖాస్తులకు మాత్రమే ఇది వర్తిస్తుందని పేర్కంది. అంతే కాదు, మార్చి 20వ తేదీ నుంచి జూన్ 29 తేదీల మధ్యలో సమర్పించాల్సిన దరఖాస్తులకు గడువు తేదీని జూన్ 6 వరకు పొడిగించినట్టు కూడా తెలిపింది.
రిఫండ్ దరఖాస్తులకు సంబంధించి హెచ్ ఎస్ఎన్/ ఎస్ఏసి కోడ్ ఇవ్వడానికే సర్కులర్ 133  జారీ చేసినట్టు సిబిఐసి వివరణ ఇచ్చింది. అయితే కొన్ని వర్గీకరణల్లోకి వచ్చే సేవలు, పెట్టుబడి ఉపకరణాలకు జిఎస్ టి చట్టంలోని నిబంధనల ప్రకారం రిఫండ్ వర్తించదు. ఉదాహరణకి పెట్టుబడి ఉపకరణాలపై ఇచ్చే ఐటిసి... ఎగుమతి, ఇతర జీరో సుంకాలు వర్తించే సరఫరాల కోసం కొనుగోలు చేసే పెట్టుబడి ఉపకరణాలకు వర్తించదు. అలాగే సేవలు, పెట్టుబడి ఉపకరణాలపై ఇస్తున్న ఐటిసి ఇన్వర్టెడ్ రిఫండ్ విధానంలో వర్గీకరణలోకి వచ్చే వాటికి ఇవ్వరు.
(Visitor Counter : 167
పెట్రోలియం- సహజ వాయువుల మంత్రిత్వ శాఖ
పీఎన్జీ & సీఎన్జీ దిగుమతి మరియు అంతర్గత ఉత్పత్తి
'పెట్రోలియం ప్లానింగ్ అండ్ ఎనాలిసిస్ సెల్'  అందించిన సమాచారం ప్రకారం ఈ ఏడాది  ఏప్రిల్-జులై మధ్య కాలంలో దేశీయంగా సుమారు 9,228 ఎంఎంఎస్సీఎంల
సహజ వాయువు ఉత్పత్తి చేయబడింది. దేశంలో సుమారు 9,966 ఎంఎంఎస్సీఎంల ఎల్ఎన్జీ
దిగుమతి చేసుకోవడమైంది. ఈ వాయువు పైప్డ్ నేచురల్ గ్యాస్  మరియు కంప్రెస్డ్ నేచురల్ గ్యాస్  యొక్క డిమాండ్ను తీరుస్తోంది.
ఐఓసీఎల్ 517 కిలోమీటర్ల పొడవైన పారాదీప్-హల్దియా-బరౌని ఆయిల్ 30" సామర్థ్యం పెంపు పైప్లైన్ ప్రాజెక్టును అమలు చేస్తోంది. ఈ పనుల్లో 31.08.2020 నాటికి 43.4 శాతం మేర భౌతిక పురోగతి సాధించినట్లు ఐఓసిఎల్ తెలియజేసింది. అంతే కాకుండా, ఉత్తరప్రదేశ్, బీహార్, జార్ఖండ్, పశ్చిమ బెంగాల్, ఒఢిషా మరియు అస్సాం రాష్ట్రాలను అనుసంధానించడానికి గాను బరౌని-గౌహతి పైప్లైన్  మరియు ధమ్రా-హల్దియా  పైప్లైన్ల
విస్తరణలతో జగదీష్పూర్-హల్దియా-బొకారో-ధమ్రా పైప్లైన్  పనులను గెయిల్ అమలు చేస్తోంది. సుమారు 2,655 కిలోమీటర్ల ఈ పైప్లైన్ ప్రస్తుతానికి 1,401 కిలోమీటర్ల మేర పూర్తయినట్లుగా గెయిల్ తెలిపింది. ప్రస్తుత పరిస్థతిని గురించి ఇంద్రధనుష్ గ్యాస్ గ్రిడ్ లిమిటెడ్  వివరిస్తూ.. భారత ప్రభుత్వం ప్రాజెక్టు వ్యయంలో 60 శాతం వయబిలిటీ గ్యాప్ ఫండింగ్కు  ఆమోదించినట్టుగా తెలిపింది. అంటే ఇది దాదాపు రూ.5,559 కోట్లకు సమానం. 08.01.2020న తాము మెస్సర్స్ మెకాన్ సంస్థను ప్రాజెక్ట్ మేనేజ్మెంట్ కన్సల్టెంట్గా  నియమించుకున్నట్టు వెల్లడించింది. పీ అండ్ ఎంపీ చట్టం- 1962 ప్రకారం భూసేకరణకు గాను అస్సాం, మేఘాలయ, త్రిపుర, నాగాలాండ్, అరుణాచల్ ప్రదేశ్, మిజోరం, మణిపూర్లలో సమర్థులై సంబంధిత అధికారులను నియమించడమైంది. పీఎంపీ చట్టం-1962, సెక్షన్ -3  ప్రకారం అస్సాం & త్రిపురలలో నోటిఫికేషన్ జారీ ప్రక్రియ పూర్తయింది. దీనికి తోడు అనేక ఇతర ప్రాజెక్ట్ ముందస్తు పనులు కూడా జరుగుతున్నాయి.
కేంద్ర పెట్రోలియం, సహజ వాయువు మంత్రి శ్రీ ధర్మేంద్ర ప్రధాన్ ఈ రోజు రాజ్యసభలో ఒక ప్రశ్నకు లిఖితపూర్వక సమాధానంగా ఈ సమాచారాన్ని అందజేశారు.
భారత పోటీ ప్రోత్సాహక సంఘం
ఫుల్లెర్టన్ ఇండియా క్రెడిట్ కంపెనీ లిమిటెడ్లో సుమిటోమో మిట్సుయ్ ఫైనాన్షియల్ గ్రూప్, ఇంక్ వాటాల కొనుగోలుకు సిసిఐ ఆమోదం తెలిపింది.
ఫుల్లిర్టన్ ఇండియా క్రెడిట్ కంపెనీ లిమిటెడ్  లో సుమిటోమో మిత్సుయ్ ఫైనాన్షియల్ గ్రూప్, ఇంక్ వాటాల కొనుగోలుకు కాంపిటేషన్ యాక్ట్, 2002 సెక్షన్ 31 కింద కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక అనేది కొనుగోలుదారు ద్వారా టార్గెట్ ఈక్విటీ షేర్ క్యాపిటల్ కొనుగోలుకు సంబంధించినది. ఇది సముపార్జన స్వభావం మరియు కాంపిటీషన్ యాక్ట్, 2002 సెక్షన్ 5  కిందకు వస్తుంది.
కొనుగోలుదారు
ఎస్ఎంఎఫ్జి అనేది సుమిటోమో మిట్సుయి బ్యాంకింగ్ కార్పొరేషన్  మరియు దాని ఇతర గ్రూప్ కంపెనీల హోల్డింగ్ కంపెనీ. దీని ప్రాథమిక వ్యాపారం బ్యాంకింగ్ అనుబంధ సంస్థలు మరియు ఇతర కంపెనీలను నిర్వహించడం. వాణిజ్య బ్యాంకింగ్తో పాటు, ఎస్ఎంబిసి గ్రూప్ లీజింగ్ ఫైనాన్స్, ప్రాజెక్ట్ ఫైనాన్స్, రియల్ ఎస్టేట్ ఫైనాన్సింగ్, సెక్యూరిటీలు మరియు డెరివేటివ్లు, మారిటైమ్ ఫైనాన్స్, కన్స్యూమర్ ఫైనాన్స్, క్రెడిట్ కార్డ్, ట్రేడ్ ఫైనాన్స్, క్యాష్ మేనేజ్మెంట్ మొదలైన వివిధ రకాల ఆర్థిక సేవలలో కూడా నిమగ్నమై ఉంది.
లక్ష్యం
రిజర్వ్ బ్యాంక్ ఆఫ్ ఇండియాలో ఎఫ్ఐసీసీ నాన్-బ్యాంకింగ్ ఫైనాన్షియల్ కంపెనీగా నమోదు చేయబడింది. ఇది ప్రధానంగా వాణిజ్య వాహనాలు మరియు ద్విచక్ర వాహనాల రుణాలు, ఆస్తి రుణాలు, సెక్యూరిటీ రుణాలు, వ్యక్తిగత రుణాలు, రియల్ ఎస్టేట్ డెవలపర్లకు అందించే రుణాలు, వ్యాపారాలకు అందించే రుణాలు మరియు గ్రామీణ సంఘీభావ సమూహాలకు రుణాలు అందించడంలో నిమగ్నమై ఉంది. ఫుల్లెర్టన్ ఇండియా హోమ్ ఫైనాన్స్ కంపెనీ లిమిటెడ్ , ఎఫ్ఐసీసీకు చెందిన పూర్తి యాజమాన్యంలోని అనుబంధ సంస్థ. నేషనల్ హౌసింగ్ బ్యాంక్లో డిపాజిట్ చేయని హౌసింగ్ ఫైనాన్స్ కంపెనీ  లో ఇది నమోదు చేయబడింది.
సిసిఐ వివరణాత్మక ఆర్డర్ అనుసరించబడుతుంది.
వ్యవసాయ మంత్రిత్వ శాఖ
మద్దతు ధరకే నేరుగా రైతుల నుండి కాయధాన్యాలు మరియు నూనె గింజల సేకరణ
నాఫెడ్ మరియు ఎఫ్సిఐ వంటి కేంద్రీయ నోడల్ ఏజెన్సీల ద్వారా భారత ప్రభుత్వం మద్దతు ధరకు రైతుల నుండి నేరుగా పంట కొనుగోళ్ళు చేపట్టాలని నిర్ణయించింది. కొన్ని రాష్ట్రాల్లో 2020-21 రబీ సీజనుకు మద్దతు ధరకు కొనుగోళ్ళను చేపట్టింది. కోవిడ్-19 కారణంగా విధించిన లాక్డౌన్ సమయంలో సమయానికి రైతుల వద్ద కొనుగోలు చేసి వారికి సహాయం చేయడంతోపాటు కోవిడ్ నిరోధానికి ప్రభుత్వం సూచించిన మార్గదర్శకాలను పాటించేలా రైతులకు సూచనలు చేయడం జరిగింది.
కర్ణాటక్, ఆంధ్రప్రదేశ్, తెలంగాణా, రాజస్థాన్, మహారాష్ట్ర, ఉత్తర ప్రదేశ్ మరియు హర్యానా రాష్ట్రాల్లో రబీ సీజన్ 2020-21 సంవత్సరానికి మద్దతు ధర పథకం క్రింద కాయధాన్యాలు మరియు నూనె గింజల సేకరణ ఇప్పటికే జరుగుతోంది. 16 ఏప్రిల్ 2020 నాటికి రు.784.77 కోట్ల విలువ చేసే 1,33,987.65 మి.టన్నుల కాయధాన్యాలు మరియు 29,264.14 మి.టన్నుల నూనె గింజలను నాఫెడ్/ఎఫ్సిఐ కొనుగోలు చేసింది. దీని వలన 1,14,338 మంది రైతులు లబ్ది పొందారు. ఈ లాక్డౌన్ సమయంలో 97,337.35 మి.టన్నుల రబీ కాయధాన్యాలు మరియు నూనె గింజలను పిఎస్ఎస్ పథకం క్రింద సేకరించడం జరిగింది.
కందులను ధరల స్థిరీకరణ నిధి క్రింద నాఫెడ్ రైతుల నుండి సేకరిస్తున్నది మరియు వాటిని నిలువ చేయటం జరుగుతున్నది. మహారాష్ట్ర, తమిళనాడు, గుజరాత్, ఆంధ్రప్రదేశ్, కర్ణాటక మరియు తెలంగాణాలో ఖరీఫ్ 2019-20 సీజనుకు కందుల సేకరణ జరుతున్నది. ఈ లాక్డౌన్ సమయంలో ఖరీఫ్ మార్కెటింగ్ సీజన్ 2019-20కి మొత్తం 29,328.62 మి.టన్నులకు గాను 5,32,849 మి.టన్నుల కందుల సేకరణ జరిగింది.
లాక్డౌన్ ప్రకటించినందు వలన రాజస్థాన్ కోటా డివిజన్లో కాయధాన్యాలు మరియు నూనె గింజల సేకరణ ఆగిపోయింది. 15-04-2020 నుండి కోటా డివిజన్లోని 54 కేంద్రాలు పనిచేయడం ప్రారంభించగా త్వరలోనే మరిన్ని సేకరణ కేంద్రాలు పనిచేయడం ప్రారంభిస్తాయి. రాజస్థాన్లోని మిగతా డివిజన్లలో సేకరణ మే 2020 మొదటి వారం నుండి ప్రారంభించుటకు సన్నాహాలు జరుగుతున్నాయి. రైతులకు ఇచ్చిన సమాచారం ప్రకారం రోజుకు గరిష్టంగా 10 రైతుల నుండి సేకరణ జరుగుతుంది.
హర్యానాలోని 163 కేంద్రాల్లో 15-04-2020 నుండి ఆవాలు మరియు అపరాల సేకరణ మొదలైంది. సామాజిక దూరం పాటించేందుకు రోజుకు పరిమింతంగా రైతులను పిలవటం జరుతోంది. మొదటి రెండు రోజుల్లో సుమారు 10,111 మంది రైతుల నుండి సుమారు 27,276.77 మి.టన్నుల ఆవాల సేకరణ జరిగింది. మధ్యప్రదేశ్లో అపరాలు, మసూర్ మరియు ఆవాల సేకరణకు ఏర్పాట్లు జరుగుతున్నాయి, రైతులను సేకరణ కేంద్రాలకు వారి పంటలను తీసుకురావలసిందిగా సమాచారం ఇవ్వబడింది.
(
ఆరోగ్య, కుటుంబ సంక్షేమ మంత్రిత్వ శాఖ
నోవల్ కరోనావైరస్  కుసంబంధించి అదనపు ట్రావెల్ అడ్వయిజరీ
ఆరోగ్యం మరియు కుటుంబ సంక్షేమ మంత్రిత్వ శాఖ 2020వ సంవత్సరం మార్చి నెల 16వ తేదీ న జారీ చేసిన ట్రావెల్ అడ్వయిజరీ కి కొనసాగింపు గా ఈ దిగువన పేర్కొన్న విధం గా మరిన్ని సూచనల ను కూడా చేస్తున్నది:
i. అఫ్తానిస్తాన్, ఫిలిప్పీన్స్, మలేసియా ల నుండి భారతదేశానికి ప్రయాణికులు రావడాన్ని తక్షణ ప్రాతిపదిక న నిషేధించడమైంది. ఈ దేశాల నుండి భారత కాలమానం ప్రకారం 1500 గంటల సమయం దాటాక ఏ విమాన సర్వీసు కూడా బయలుదేరడానికి వీలు లేదు. విమానయాన సంస్థ విమానాశ్రయం వద్దనే ఈ నియమపాలన చేయవలసివుంటుంది.
ii. ఈ ఆదేశం తాత్కాలికంగా ఉద్దేశించినటువంటిదే. ఇది 2020వ సంవత్సరం మార్చి 31వ తేదీ వరకు వర్తింపులో ఉంటుంది. ఆ తరువాత దీనిని సమీక్షించడం జరుగుతుంది.(Visitor Counter : 151
ప్రధాన మంత్రి కార్యాలయం
నవంబర్ 20-21 తేదీల లో లఖ్ నవూ పోలీసు ప్రధాన కేంద్రం లో జరిగే 56వ డిజిపి ల సమావేశాని కి హాజరు కానున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 నవంబర్ 20-21 తేదీల లో లఖ్ నవూ లోని పోలీసుప్రధాన కేంద్రం లో జరిగే 56వ డైరెక్టర్ జనరల్స్ ఆఫ్ పోలీస్ , ఇన్ స్పెక్టర్ జనరల్స్ ఆఫ్ పోలీస్ సమావేశాని కి హాజరు కానున్నారు.
రెండు రోజుల పాటు జరిగే ఈ సమావేశాన్ని హైబ్రిడ్ ఫార్మేట్ లో నిర్వహించడంజరుగుతుంది. ఇందులో భాగం గా రాష్ట్రాలు/కేంద్ర పాలిత ప్రాంతాలడిజిపి లు, కేంద్ర సాయుధ రక్షక భట బలగాల, కేంద్రీయ పోలీసు సంస్థ ల అధిపతులు లఖ్ నవూ లో సమావేశస్థలం లో స్వయం గా హాజరు కానుండగా, మిగిలిన ఆహ్వానితులు ఐబి/ ఎస్ఐబి ప్రధానకేంద్రం లో 37 వేరు వేరుప్రదేశాల నుంచి వర్చువల్ పద్ధతి లో పాలుపంచుకోనున్నారు. సైబర్ క్రైమ్, డేటా గవర్నెన్స్, ఉగ్రవాదాని కి వ్యతిరేకం గాచేపట్టే చర్యల లో ఎదురవుతున్న సవాళ్ళు, వామపక్ష తీవ్రవాదం, మత్తు పదార్థాల అక్రమ తరలింపు లోచోటుచేసుకొంటున్న కొత్త కొత్త ధోరణులు, జైలు సంబంధి సంస్కరణలు తదితరఅంశాలు సహా అనేక అంశాలను గురించి ఈ సమావేశం చర్చించనుంది.
ప్రధాన మంత్రి 2014వ సంవత్సరం నాటి నుంచి డిజిపి ల సమావేశం పట్ల అమితశ్రద్ధ ను తీసుకొన్నారు. ఇంతకు ముందు మాదిరి ప్రతీకాత్మక హాజరు కు భిన్నం గా,ఆయన ఈ సమావేశం తాలూకు అన్ని సదస్సుల కు హాజరవుతుండడం తో పాటు పోలీసు విభాగం తాలూకు కీలక అంశాలుమరియు దేశాన్ని ప్రభావితం చేస్తున్న ఆంతరంగిక, సామాజిక అంశాల విషయం లో ప్రధానమంత్రి కి నేరు గా పరిస్థితి ని వివరించేందుకు అగ్రశ్రేణి పోలీసు అధికారులు ఒకఅవకాశాన్ని కల్పించేటటువంటి స్వచ్ఛాయుత చర్చలను, ఇష్టాగోష్టి చర్చల ను కూడా ఆయన ప్రోత్సహిస్తున్నారు.
ప్రతి ఏటా నిర్వహించే సమావేశాల ను ఆనవాయితీ ప్రకారం దిల్లీ లో జరుపవలసిఉండగా, ప్రధాన మంత్రి దృష్టి కోణాని కి అనుగుణం గా 2014వ సంవత్సరం నుంచి- ఒక్క 2020వ సంవత్సరం లో మినహా- దిల్లీ కి వెలుపల నిర్వహించడమైంది. 2020వ సంవత్సరం లో ఈ సమావేశాన్నివర్చువల్ మాధ్యమం ద్వారా నిర్వహించం జరిగింది. ఈ సమావేశాన్ని 2014వ సంవత్సరం లో గువాహాటీ లో; 2015 లో కచ్ఛ్ కు చెందిన రణ్ లోని ధోర్డో లో; 2016 లో హైదరాబాద్ లోని నేశనల్ పోలీస్ అకాడమీ లో; 2017 లో టేకన్ పుర్ లోని బిఎస్ఎప్అకాడమీ లో; 2018 లో కేవడియా లో; 2019 లో ఐఐఎస్ఇఆర్, పుణే లో నిర్వహించడమైంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కెఎంఎస్ 2020-21 మరియు కెఎంఎస్ 2021-22 మిగిలిన వరిలో 6.05 ఎల్ఎంటీ ల ఉప్పుడు బియ్యాన్ని ఎఫ్ సి ఐ లో డిపాజిట్ చేయడానికి తెలంగాణ రాష్ట్రానికి అనుమతి ఇచ్చిన కేంద్రం
కెఎంఎస్ 2020-21 మరియు కెఎంఎస్ 2021-22 మిగిలిన వరిలో 6.05 ఎల్ఎంటీ ల ఉప్పుడు పొట్టు బియ్యాన్ని ఎఫ్ సి ఐ లో డిపాజిట్ చేయడానికి తెలంగాణ రాష్ట్రానికి అనుమతి ఇస్తూ కేంద్రం ఉత్తర్వులు జారీ చేసింది. తెలంగాణ రాష్ట్రం నుంచి అందిన అభ్యర్థన మేరకు కేంద్రం దీనికి సంబంధించి 11.05.2022న లేఖ జారీ చేసింది.
కెఎంఎస్ 2020-21  కాలంలో కస్టమ్డ్ మిల్ల్డ్ రైస్ మిల్లింగ్/ సరఫరా కోసం తొలుత 2021 సెప్టెంబర్ వరకు గడువు గా నిర్ణయించారు. అయితే, తెలంగాణ నుంచి అందిన అభ్యర్థన మేరకు 04.05.2022న విడుదల చేసిన ఉత్తర్వుల మేరకు గడువును 2022 మే వరకు పొడిగించడం జరిగింది.
కెఎంఎస్  2021-22 లో తెలంగాణలో 40.20 ఎంటీల వరిని 2022 జూన్ నాటికి సేకరించేందుకు అనుమతి ఇచ్చిన కేంద్రం దీని మిల్లింగ్ గడువును 2022 సెప్టెంబర్ గా నిర్ణయించింది. తెలంగాణ నుంచి 13.04.2022 తేదీన అందిన అభ్యర్థన మేరకు సేకరణ అంచనాలను 18.04.2022 నాటి లేఖలో కేంద్ర ఆహార ప్రజా పంపిణీ శాఖ ఆమోదించింది.
తెలంగాణ తో సహా అన్ని రాష్ట్రాల్లో సేకరణ కార్యకలాపాలకు కేంద్ర ప్రభుత్వం సహాయ సహకారాలు అందిస్తోంది. తెలంగాణ రాష్ట్రంలో వరి సేకరణ గణనీయంగా పెరిగింది. కెఎంఎస్ 2015-16 కాలంలో 5,35,007 మంది రైతులకు ప్రయోజనం కల్పిస్తూ 3,417.15 కోట్ల రూపాయల విలువ చేసే 15.79 ఎల్ఎంటీ వరి సేకరణ జరిగింది. దీనితో పోల్చి చూస్తే తెలంగాణలో కెఎంఎస్ 2020-21 కాలంలో 21,64,354 మంది రైతుల నుంచి 26,637.39 కోట్ల రూపాయల విలువ చేసే 94.53 ఎల్ఎంటీ వరి సేకరణ జరిగింది.
కొనసాగుతున్న కెఎంఎస్ 2021-22 కాలంలో 11.05.2022 నాటికి తెలంగాణలో 72.71 ఎల్ఎంటీ వరి  కొనుగోలు చేయడం ద్వారా 11,14,833 మంది రైతులకు కనీస మద్దతు ధర రూపంలో 14251.59 కోట్ల రూపాయలను చెల్లించడం జరిగింది.
ప్రధాన మంత్రి కార్యాలయం
ప్రపంచంలోనే ఎత్తయిన చీనాబ్ రైలు వంతెన కమాను నిర్మాణం పూర్తిపై ప్రధాని ప్రశంస
జమ్ముకశ్మీర్ పరిధిలో చీనాబ్ నదిపై అత్యంత ఎత్తయిన రైలు వంతెన కమాను నిర్మాణాన్ని పూర్తి చేయడంపై భారత రైల్వేశాఖను ప్రధానమంత్రి ప్రశంసించారు. ఈ మేరకు సామాజిక మాధ్యమం ట్విట్టర్ ద్వారా అభినందనలు తెలిపారు. దేశ ప్రజల సామర్థ్యం, ఆత్మవిశ్వాసాలు కొన్ని సజీవ ఉదాహరణలను ప్రపంచం ఎదుట ఉంచుతున్నాయని శ్రీ మోదీ అందులో పేర్కొన్నారు. ఆధునిక ఇంజనీరింగ్, సాంకేతిక పరిజ్ఞాన రంగాల్లో భారతదేశం దినదిన ప్రవర్ధమానం కావడాన్ని ఈ నిర్మాణం ఘనంగా చాటుతున్నదని వివరించారు. అంతేకాకుండా ‘‘సంకల్పంతో లక్ష్యసిద్ధి’’ నియమం స్ఫూర్తితో మారుతున్న పని సంస్కృతికీ ఒక ఉదాహరణగా నిలిచిందన్నారు.
ఆరోగ్య, కుటుంబ సంక్షేమ మంత్రిత్వ శాఖ
217.26 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.08 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 45,281
గత 24 గంటల్లో నమోదయిన కొత్త కేసులు 5,383
ప్రస్తుత రికవరీ రేటు 98.71%
వారపు పాజిటివిటీ రేటు 1.70%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 217.26 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.08 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10414945
|
|
రెండో డోసు
|
|
10115637
|
|
ముందు జాగ్రత్త డోసు
|
|
6967697
|
|
ఫ్రంట్లైన్ సిబ్బంది
|
|
మొదటి డోసు
|
|
18436362
|
|
రెండో డోసు
|
|
17712620
|
|
ముందు జాగ్రత్త డోసు
|
|
13550874
|
|
12-14 ఏళ్ల వారు
|
|
మొదటి డోసు
|
|
40899936
|
|
రెండో డోసు
|
|
31449306
|
|
15-18 ఏళ్ల వారు
|
|
మొదటి డోసు
|
|
61903194
|
|
రెండో డోసు
|
|
52924021
|
|
18-44 ఏళ్ల వారు
|
|
మొదటి డోసు
|
|
561148999
|
|
రెండో డోసు
|
|
515282779
|
|
ముందు జాగ్రత్త డోసు
|
|
88328430
|
|
45-59 ఏళ్ల వారు
|
|
మొదటి డోసు
|
|
204007564
|
|
రెండో డోసు
|
|
196849027
|
|
ముందు జాగ్రత్త డోసు
|
|
45909771
|
|
60 ఏళ్లు పైబడినవారు
|
|
మొదటి డోసు
|
|
127652645
|
|
రెండో డోసు
|
|
123064771
|
|
ముందు జాగ్రత్త డోసు
|
|
46009373
|
|
ముందు జాగ్రత్త డోసులు
|
|
20,07,66,145
|
|
మొత్తం డోసులు
|
|
2,17,26,27,951
దేశవ్యాప్త క్రియాశీల కేసుల సంఖ్య 45,281. మొత్తం పాజిటివ్ కేసుల్లో ఇది 0.10 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 6,424 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,84,695 కి పెరిగింది.
గత 24 గంటల్లో 5,383 కొత్త కేసులు నమోదయ్యాయి.
గత 24 గంటల్లో మొత్తం 3,20,187 పరీక్షలు చేశారు. దేశవ్యాప్తంగా ఇప్పటివరకు 89.30 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.70 శాతంగా, రోజువారీ పాజిటివిటీ రేటు 1.68 శాతంగా నమోదయ్యాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఎవియన్ ఇన్ఫ్లయెంజా  పరిస్థితి
ఈనెల 24వ తేదీ వరకు, 9 రాష్ట్రాల్లోని  పౌల్ట్రీ పక్షుల్లో; 12 రాష్ట్రాల్లోని  కాకులు/వలస/అటవీ పక్షుల్లో బర్డ్ ఫ్లూ నిర్ధరణ అయింది.
మహారాష్ట్ర యావత్మాల్ జిల్లాలోని సవర్గడ్, ఉజోనా దార్వా ప్రాంతాల్లోని పౌల్ట్రీ పక్షుల నమూనాల్లో ఎవియన్ ఇన్ఫ్లుయెంజా ఉన్నట్లు తేలింది. దిల్లీలోని జామియా హందార్ద్ విశ్వవిద్యాలయం నుంచి తీసుకొచ్చిన ఒక కాకి శరీర నమూనాల్లోనూ వైరస్ బయటపడింది.
ఉత్తరాఖండ్లోని తెహ్రి, పంచకుల అటవీ ప్రాంతం నుంచి సేకరించి పావురాళ్లు, రోజ్ ఫించ్ పక్షుల నమూనాల్లో వైరస్ లేదని తెలిసింది.
కేరళలో ఒకటి, మధ్యప్రదేశ్లోని మూడు, మహారాష్ట్రలోని ఐదు వైరస్ జనిత ప్రాంతాలకు తదుపరి కార్యాచరణ నిఘా ప్రణాళిక ను విడుదల చేశారు.
మహారాష్ట్ర, ఛత్తీస్గఢ్, పంజాబ్, ఉత్తరప్రదేశ్, గుజరాత్, ఉత్తరాఖండ్లోని మిగిలిన వైరస్ ప్రభావిత ప్రాంతాల్లో నియంత్రణ చర్యలు  కొనసాగుతున్నాయి.
పౌల్ట్రీ పక్షులు, గుడ్లు, వాటి ఆహారాన్ని నిర్వీర్యం చేసిన ఆయా రాష్ట్రాలు, కార్యాచరణ ప్రణాళిక ప్రకారం రైతులకు నష్టపరిహారం అందజేశారు. ఇందుకోసం, ఎల్హెచ్&డీసీ పథకంలోని ఏఎస్సీఏడీ కింద, కేంద్ర పశు సంవర్దక &డెయిరీల విభాగం రాష్ట్రాలు, కేంద్ర పాలిత ప్రాంతాలకు 50:50 నిష్పత్తిలో నిధులు అందజేస్తోంది.
"ఎవియన్ ఇన్ఫ్లుయెంజా-2021 సంసిద్ధత, నియంత్రణ కోసం సవరించిన కార్యాచరణ ప్రణాళిక"కు అనుగుణంగా అన్ని రాష్ట్రాలు, కేంద్ర పాలిత ప్రాంతాలు చేపట్టిన నియంత్రణ చర్యల గురించి కేంద్ర పశుసంవర్దక విభాగానికి ప్రతిరోజూ నివేదికలు సమర్పిస్తున్నాయి.
బర్డ్ ఫ్లూపై ప్రజల్లో అవగాహన పెంచేందుకు, ట్విట్టర్, ఫేస్బుక్ వంటి సామాజిక మాధ్యమాల ద్వారా కేంద్ర పశు సంవర్దక విభాగం నిరంతర ప్రయత్నాలు కొనసాగిస్తోంది.